Univac I

L UNIVAC I (l nome ben de UNIVersal Automatic Computer - Cumputador Outomático Ounibersal) fui l purmeiro cumputador comercial fabricado i bendido ne ls Stados Ounidos. Era porgramado cuntrolando cerca de 6.000 chabes i lhigando  cabos a un painel. 

Fui porjetado por J. Presper Eckert i John Mauchly, ls ambentores de l ENIAC pa ua ampresa fundada por dambos ls dous, la   Eckert-Mauchly Computer Corporation, mas solo quedou apuis desta ser cumprada pula Remington i passar a chamar-se UNIVAC. 

L purmeiro UNIVAC fui antregue al scritório de ls censos de ls Stados Ounidos an 31 de Márcio de 1951, mas demorou a ampeçar a funcionar. L purmeiro que antrou an funcionamiento fui l segundo a ser fabricado, pa l Pentágono.

Porjetado para custar US$159,000, l UNIVAC I fui bendido por un précio antre US$1,250,000 e $1,500,000. Ne l total, 46 ounidades deste purmeiro modelo fúrun fabricadas.
Alguas ounidades stubírun an serbício por muitos anhos. La purmeira ounidade funcionou até 1963. Dues ounidades de la própia Remington funcionórun até 1968 i outra ounidade, de ua cumpanhie de siguros de l Tennesse, até 1970, cun mais de trieze anhos de serbício.

Çcriçon

L UNIVAC outelizaba 5.200 bálbulas, pesaba 13 toneladas i cunsumie 125 kW pa fazer 1905 ouperaçones por segundo, cun un reloijo (clock) de 2.25MHz. L sistema cumpleto acupaba mais de 35 m2 de spácio.

La memória del cun mil palabras era guardada nun çpositibo chamado delay line memory, custruído cun mercúrio i cristales piezoeilétricos.
A la antrada i salida de anformaçones éran feitas por ua fita metálica de 1/2 polegada de lhargura i 400 m de cumprimento. Nurmalmente acumpanhados dun çpositibo ampressor chamado Uniprinter, que, solo el, gastaba 14 kW.

Category:Purmeiros cumputadores